«Адыгэ псалъэм» къохъуэхъухэр
2014 илъэсыщIэр къыщихьэм «Адыгэ псалъэ» газетым и редакцэм хъуэхъу телеграммэ куэд къыIэрыхьащ и лэжьыгъэр ефIэкIуэну, и щIэджыкIакIуэхэм къахэхъуэну, и унафэщIымрэ лэжьакIуэхэмрэ ехъулIэныгъэфIхэр яIэну иту.
Псом хуэмыдэу ди гуапэ хъуащ КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий къыбгъэдэкIа хъуэхъу тхылъыр. Узыншагъэ быдэ, насып, унагъуэ быдэ диIэну, гугъапIэхэмрэ гурылъхэмрэ къыщыдэхъулIэн илъэс 2014 гъэр хъуну къыдохъуэхъу КIуэкIуэр.
Апхуэдэуи хъуэхъу псалъэ гуапэхэр къытIэрагъэхьащ УФ-м и Федеральнэ Зэхуэсым ФедерацэмкIэ и Советым хэт Дер Вячеслав, Къэрал Думэм и депутат Геккиев Заур, КъБР-м и Парламентым и УнафэщIым и къуэдзэхэу Жаным Руслан, Саенкэ Татьянэ, КъБР-м и Парламентым и комитетхэм я унафэщIхэу Ахъуэхъу Къанщобий, Хьэщхъуэжь Татьянэ, Щыхъалы Заирэт, ЦIыхухэм я хуитыныгъэр хъумэнымкIэ Уполномоченнэу КъБР-м щыIэ Зумакулов Борис, КъБР-м хъыбарегъащIэ IуэхущIапIэхэмкIэ, жылагъуэ, дин зэгухьэныгъэхэмкIэ и министрым и къалэнхэр зыгъэзащIэ Къумахуэ Мухьэдин, КъБР-м МэзхэмкIэ и къэрал комитетым и унафэщI Соттаев Къурмэн, Налшык къалэ округым и администрацэм и Iэтащхьэм и къалэнхэр зыгъэзащIэ Кладько Игорь, Iуащхьэмахуэ куей администрацэм и Iэтащхьэ Малкаров Аслъэн, Дунейпсо Адыгэ Хасэм и тхьэмадэ Сэхъурокъуэ Хьэутий, КъБР-м и Православнэ члисэхэм я унафэщI Бобылев Валентин, ОПФР-м КъБР-м щиIэ IуэхущIапIэм и унафэщIым и къалэнхэр зыгъэзащIэ Щоджэн Мухьэ- мэд, «Сбербанк России» ОАО-м и Къэбэрдей-Балъкъэр къудамэм и унафэщI Урусбиев Хьэмидбий, КъБР-м и Профсоюзхэм я федерацэм и унафэщI Амщокъуэ ФатIимэт, КъБР-м и Журналистхэм я союзым и тхьэмадэ Мэзыхьэ Борис, «Къэбэрдей-Балъкъэр» КъТРК-м и унафэщI Къэзанш Людмилэ, «Абазашта» газетым и редактор нэхъыщхьэ Къул Фирдаус, нэгъуэщIхэми.
